ZAPISNIK
44. sjednice Vijeća Mjesnog odbora Branovec – Jalševec, održane
27. siječnja 2025. u prostoru objekta mjesne samouprave,
Branovečka cesta 94, s početkom u 18,00 sati

NAZOČNI ČLANOVI VIJEĆA:  Hrvoje Horvat, Anto Stanić, Ivan Furdin, Slavko Oklješa i Ivan Sunek.
Predsjedava Hrvoje Horvat, predsjednik Vijeća.
Zapisnik vodi Hrvoje Horvat, predsjednik Vijeća. 
Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati te otvara 44. sjednicu Vijeća Mjesnog odbora.
Bez rasprave, jednoglasno, Vijeće prihvaća tekst zapisnika 43. sjednice Vijeća, održane 9. prosinca, 2024., bez izmjena.
Predsjednik predlaže dnevni red kao u pozivu uz dopunu:
1. Postava ulične rasvjete u ulicama Lobori i Žugci – donošenje zaključka;
2. Postava prometnih ogledala – donošenje zaključka;
3. Zahtjev političke stranke Plavi grad za povremeno korištenje prostora mjesne samouprave Branovec – Jalševec, Branovečka cesta 94 – donošenje zaključka.

Na prijedlog predsjednika, Vijeće jednoglasno utvrđuje
D N E V N I    R E D:

1. Program rada Vijeća Mjesnog odbora Branovec - Jalševec za 2025. godinu – donošenje;
1. Izvješće o radu Vijeća Mjesnog odbora Branovec - Jalševec u 2024. – donošenje zaključka;
1. Postava ulične rasvjete u ulicama Lobori i Žugci – donošenje zaključka;
1. Postava prometnih ogledala – donošenje zaključka;
1. Zahtjev političke stranke Plavi grad za povremeno korištenje prostora mjesne samouprave Branovec – Jalševec, Branovečka cesta 94 – donošenje zaključka;
1. Pitanja, prijedlozi i obavijesti.


Ad 1. Program rada Vijeća Mjesnog odbora Branovec – Jalševec za 2025. godinu
Nakon rasprave u kojoj sudjeluju svi članovi Vijeća, Vijeće jednoglasno donosi

Program rada Vijeća Mjesnog odbora Branovec – Jalševec za 2025. godinu.
/Program rada nalazi se u prilogu ovog zapisnika i njegov je sastavni dio./


Ad 2. Izvješće o radu Vijeća Mjesnog odbora Branovec – Jalševec u 2024.

Nakon rasprave u kojoj sudjeluju svi članovi Vijeća, Vijeće jednoglasno donosi

ZAKLJUČAK
o prihvaćanju Izvješća o radu
Vijeća Mjesnog odbora Branovec – Jalševec u 2024.

Prihvaća se Izvješće o radu Vijeća Mjesnog odbora Branovec – Jalševec u 2024.


Ad 3. Postava ulične rasvjete u ulicama Lobori i Žugci

Nakon rasprave u kojoj sudjeluju svi članovi Vijeća, Vijeće jednoglasno donosi

ZAKLJUČAK
o prijedlogu za postavu ulične rasvjete u ulicama Lobori i Žugci

I. Predlaže se postavljanje rasvjetnih tijela na svaki stup javne rasvjete u ulicama Lobori i Žugci, te zamjena postojećih dotrajalih rasvjetnih tijela.
II. Ovaj zaključak dostavlja se Gradskom uredu za obnovu, izgradnju, prostorno uređenje, graditeljstvo i komunalne poslove, Sektoru za građenje komunalne infrastrukture i održavanje javnoprometnih površina, javnih objekata i javne rasvjete.


Ad 4. Postava prometnih ogledala
Nakon rasprave u kojoj sudjeluju svi članovi Vijeća, Vijeće jednoglasno donosi

ZAKLJUČAK
o prijedlogu za postavu prometnih ogledala

I. Predlaže se postavljanje prometnih ogledala na izlazima ulica sa spojem na Branovečku cestu i to: Korenova ulica, Kupneščica, Koritača, Furdini i Lobori (za ulicu Lobori je ranije doneseno rješenje ali prometno ogledalo nije nikada postavljeno).
II. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost, Sektoru za promet, na daljnje postupanje.


Ad 5. Zahtjev političke stranke Plavi grad za povremeno korištenje prostora mjesne samouprave Branovec – Jalševec, Branovečka cesta 94
Nakon rasprave u kojoj sudjeluju svi članovi Vijeća, Vijeće jednoglasno donosi
ZAKLJUČAK
o davanju na povremeno korištenje prostora mjesne samouprave

I. Razmotren je zahtjev političke stranke Plavi grad za povremeno korištenje prostora mjesne samouprave Branovec – Jalševec, Branovečka cesta 94.
II. Vijeće nije nadležno odlučivati o navedenom zahtjevu, budući da je Vijeće Mjesnog odbora u najmu u navedenom prostoru, te se upućuje stranku da se sa zahtjevom obrati DVD-u Branovec, čiji je prostor.


Ad 6. Pitanja, prijedlozi i obavijesti.

Ivan Furdin -  Nakon niza donesenih zaključaka vezano za sanaciju ulice Mudifaji (radovi na vodoopskrbi) i Veliki Vrh (radovi na odvodnji), i dalje nisu izvedeni asfalterski radovi na vraćanju kolnika u prvobitno stanje.. Traži se očitovanje od Zagrebačkih cesta i Vodoopskrbe i odvodnje, te hitno saniranje kolnika nakon izvedenih radova vodoopskrbe i odvodnje.


[bookmark: _GoBack]Sjednica je završila u 19,30 sati.


KLASA: 024-08/25-003/283
URBROJ: 251-13-11-5/007-25-2
Zagreb, 27. siječnja 2025.

Zapisnik sastavio:
Hrvoje Horvat, predsjednik Vijeća

Zapisnik tehnički i administrativno
obradila: Jadranka Marković
         Predsjednik
Vijeća mjesnog odbora 
   Branovec - Jalševec

       Hrvoje Horvat
